text: Fængslet for vold mod dørmand
  22 juli 2013 kl. 04.44
  En 23-årig mand fra Esbjerg blev søndag fængslet i to uger - sigtet for vold mod en dørmand på Fanø. Manden, som i dag bor i Vejle, er tidligere dømt for vold.
  Episoden fandt sted kort efter midnat søndag. Den 23-årig kom i klammeri med dørmanden, som fik ødelagt flere tænder og en kraftig flænge i hovedbunden.
  På grund af voldens grovhed - og den 23-åriges tidligere domme - valgte en dommer søndag at varetægtsfængsle voldsmanden i 14 dage.
  